شەفەق
نیوز/ نێچیروان بارزانی سەرۆک هەرێم کوردستان، ئمڕوو چوارشەممە، لە پرسەی
قوربانیەیل رویداو تەقیان غازەگە لە پارێزگای دهۆک بەشداری کرد، و سەرەخوەشی لە کەسوکارەیل
قوربانیەیل کرد.
لە مزگەفت
حاجی ئەحمەد، پرسەی پەنج قوربانی ئەو رویداوە نریا، ک سێ کەسیان ئەندام پولیس دهۆک
بوین، و زیاتر لە سی کەسیش زەخمدار بوی.
دڵشاد
شەهاب راویژکار سەرۆک هەرێم کوردستان لە کۆنگرەیگ رووژنامەوانی ئاژانس شەفەق نیوز ئامادەی
بوی وت: سەرۆک هەرێم کوردستان سەردانەگەی بەغدای بڕێد، تا لە پرسەی خەڵک پارێزگای دهۆک
بەشداری بکەێد، دویای تەقینەوەگەی دویەکە.
شەهاب
وتیش: ئەوەسا سەرۆک هەرێم کوردستان سەردان زەخمدارەیل ناو خەسەخانەیل دهۆک کەێد، وتیش:
حکومەت هەرێم کوردستان رکدارە لە پەیاکردن چارەیگ ئەرا ئی سیستەمە، وەگەرد مقەیەتیکردن
بیوەیی گشتی ئەرا هاووڵاتییەیل.
بارزانی،
شەوەکی ئمڕوو چوارشەممە، رەسیە پارێزگای دهۆک، ئەرا سەردانکردن زەخمدارەیل تەقینەوەی
غازەگە لە خەسەخانەیل، و ئەرا بەشدارکردن لە پرسەی قوربانیەیل، وەگەرد سەردان شوین
رویداوەگە.
